laion/Wikipedia-Exotic huggingface dataset:
אגמי פליטביצה

אגמי פליטביצה (קרואטית Plitvička jezera) הוא פארק לאומי בשטח של 296.85 קמ"ר בקרואטיה ואטרקציה תיירותית ידועה במדינה. מאז שנת 1979 מוכרז הפארק כאתר מורשת עולמית. האגמים שוכנים ברמת פליטביצה, בין הר ליצ'קה פליישביצה (Lička Plješevica), הר מלה קפלה (Mala Kapela) והר מדוודג'ק (Medveđak). שישה-עשר האגמים העיקריים מחולקים לשתי קבוצות, עילית ותחתית, לאורך נתיב זרימה בן 8 ק"מ המשתרע בגבהים שבין 636 מטר ל-480 מטר. סך שטחם של האגמים הוא כ-2 קמ"ר, ומהתחתון שבהם זורם נחל קורנה (Korana) לכיוון צפון. אגמי פליטביצה שוכנים באזור סלעי בעלי אופי קרסטי, בעיקר אבן גיר ודולומיט. הם נפרדים זה מזה על ידי סכרים של סלעי משקע שנוצרו כתוצאה מפעולת אצות, חיידקים וטחב והנערמים זה על גבי זה בקצב של כסנטימטר בשנה. האגמים ידועים בצבעיהם האופייניים הנעים בין טורקיז, ירוק, כחול ואפור בהתאם להרכב המים בכל אגם ושבירת אור השמש. עוד ידוע הפארק במפלים הרבים שבו, ובעיקר במפל הגדול (Veliki slap) שמימיו נופלים מגובה של 78 מטר ובמפל גלובץ (Galovački buk) שגובהו 25 מטר. הפארק הלאומי מיוער בצפיפות, בעיקר בעצי אשור התופסים כ-73% מהשטח המיוער ובעצי אשוח המכסים 22% משטחו, ובשל החורש הסבוך אין בפארק תופעה של סחיפת קרקע. סך הכל נצפו בפארק הלאומי 1,146 מיני צמחים, רבים מהם אנדמיים למקום, והוא משלב צמחייה ים-תיכונית ואלפינית. עולם החי כולל 126 מיני עופות, ביניהם העיט ודורסי לילה שונים. על היונקים נמנים הדוב החום, השונר, הזאב, השועל, חתול הבר, הבואש, החמוס, הלוטרה מצויה, הדלק והגירית. עוד חיים באזור חזירי בר ואיילי הכרמל. האגמים היו למוקד משיכה תיירותי במאה ה-19, וכבר בשנת 1893 זכו לוועדה אשר הייתה ממונה על שימורם. ב-1896 הוקם המלון הראשון במקום. ב-1949 הלאימה המפלגה הקומוניסטית של יוגוסלביה את האזור והפכה אותו לפארק לאומי. ב-1979 זכה האזור להכלל ברשימת אתרי המורשת העולמית של אונסק"ו. האגמים הפכו במהרה לאחת מהאטרקציות הפופולריות ביותר במדינה, אך ב-1991 ארעה במקום תקרית אגמי פליטביצה שהייתה המאבק החמוש הראשון במלחמת העצמאות של קרואטיה. האזור הוחזק על ידי הרפובליקה הסרבית של קראינה עד אוגוסט 1995, מועד שבו שוחרר על ידי צבא קרואטיה במבצע סערה (Operacija Oluja). המלחמה גרמה לנזק בפארק ובמספר מבנים סביבו אשר שימשו מחנות צבאיים, ובעקבותיה הכריז אונסק"ו על האגמים כאתר בסיכון. ממשלת קרואטיה השקיעה מאמצים רבים בפינוי המוקשים מהפארק וב-1998 הסיר אונסק"ו את הפארק מקטגוריית האתרים בסיכון. המפל הגדול ברווזים ודגים סמוך לנתיב המבקרים שמעל למים מפה של הפארק אתר האינטרנט הרשמי של אגמי פליטביצה אתר הפרק הלאומי אגמי פליטביצה תמונות מהפארק הלאומי אגמי פליטביצה תמירה צדקיהו-חסון, ‏גיהינום בדרך לגן העדן: הדרך בין זאגרב לשמורת פליטביצה, באתר GoTravel סיגלית בר, ‏שמורת אגמי פליטביצה - גן עדן עלי אדמות, באתר GoTravel אגמי פליטביצה, באתר אנציקלופדיה בריטניקה (באנגלית) מה יפה באגמי פליטביצה בקרואטיה?, באתר אנציקלופדיה אאוריקה האתר הרשמי
So Far Gone (מיקסטייפ)

So Far Gone הוא המיקסטייפ השלישי של הראפר הקנדי דרייק. המיקסטייפ יצא לאור ב-13 בפברואר 2009, תחת חברת התקליטים שלו October's Very Own. המיקסטייפ היווה כזרז מרכזי בהשקת הקריירה של דרייק בקנה מידה בינלאומי, והתקבל באופן חיובי על ידי מבקרים מקצועיים ומעריצי היפ הופ כאחד. הרצועות "Best I Ever Had" ו-"Successful" יצאו כסינגלים מתוך המיקסטייפ, וזכו להצלחה רבה בבילבורד הוט 100 האמריקאי. המיקסטייפ קודם באמצעות מסיבת הוצאה בטורונטו עם דרייק ולברון ג'יימס. אמנים כגון אומריון, לויד, ליקה לי, ליל ויין ובאן בי סיפקו שירה אורחת במיקסטייפ. המיקסטייפ עזר להשקת הקריירה של המפיקים 40 ובוי-1דה, שתרומתם לניהול האמנותי של הפרויקט זכתה לשבחים מצד המבקרים. ב-15 בפברואר 2019, לרגל חגיגות העשור לצאת המיקסטייפ, המיקסטייפ יצא לראשונה לשירותי הזרמת המוזיקה המסחריים. מידע על האלבום So Far Gone באתר MusicBrainz האלבום So Far Gone באתר Discogs Jayson Rodriguez (5 ביוני 2009). "Drake's Big Break: Lil Wayne's Protg Graduates From Degrassi to Hip-Hop | Music News". Rolling Stone. נבדק ב-10 במרץ 2012. {{cite web}}: (עזרה) "Pictures: So Far Gone Mixtape Release Party With Drake & LeBron James at 6 Degrees". 1vibe.net. אורכב מ-המקור ב-16 ביוני 2010. נבדק ב-4 ביוני 2012. {{cite web}}: (עזרה) "Drake Launches 'So Far Gone' on Streaming Services for First Time". Highsnobiety. 13 בפברואר 2019. {{cite web}}: (עזרה)
So Far Gone (מיני-אלבום)

So Far Gone הוא מיני-אלבום הבכורה של הראפר והזמר הקנדי דרייק. המיני-אלבום יצא לאור ב-15 בספטמבר 2009 באמצעות קאש מאני רקורדס, יוניברסל מוטאון רקורדס ויאנג מאני אנטרטיינמנט. זו הוצאה מחודשת של המיקסטייפ השלישי שלו, שיצא לאור ב-13 בפברואר 2009. המיני-אלבום מכיל חמש רצועות מתוך המיקסטייפ, לצד שני שירים חדשים. המיני-אלבום מכיל הופעות אורח של טריי סונגז, ליל ויין, באן בי ויאנג ג'יזי. המיני-אלבום נתמך על ידי שלושה סינגלים: "Best I Ever Had",‏ "Successful" בהשתתפות טריי סונגז וליל ויין ו-"I'm Goin' In" בהשתתפות ליל ויין ויאנג ג'יזי. באפריל 2010, המיני-אלבום זכה בקטגוריית "תקליט הראפ של השנה" בטקס פרסי ג'ונו לשנת 2010. המיני-אלבום נכנס למצעד הבילבורד 200 במקום השישי, עם 73,000 עותקים שנמכרו בארצות הברית בשבוע הראשון. עד אוגוסט 2016, מכר האלבום 785,000 עותקים בארצות הברית. מידע על האלבום So Far Gone באתר MusicBrainz מידע על האלבום So Far Gone באתר AllMusic האלבום So Far Gone באתר Discogs "Music Charts, Most Popular Music, Music by Genre & Top Music Charts". Billboard.com. נבדק ב-6 ביוני 2010. {{cite web}}: (עזרה) "Ask Billboard: Drake's Career Sales & More | Billboard". Billboard. אורכב מ-המקור ב-29 באוגוסט 2016. {{cite journal}}: (עזרה)
So Far Gone

האם התכוונתם ל... So Far Gone (מיקסטייפ) – מיקסטייפ של דרייק So Far Gone (מיני-אלבום) – מיני-אלבום של דרייק So Far Gone (שיר) (אנ') – שיר של ג'יימס בלאנט
פסטל דה פאפה

פסטל דה פאפה (בספרדית: Pastel de Papa) הוא מאפה ארגנטינאי העשוי מתפוחי אדמה ובשר, נפוץ במדינות דרום אמריקה ומבוסס על המאכל הבריטי פאי רועים. המאפה מורכב משכבת תפוחי אדמה שעליה מניחים בשר טחון, עגבניות, פלפלים, ביצה או בצל ירוק, מכסים עם שכבה עליונה של פירה וגבינה מגורדת ואופים למשך כשעה. נהוג להגיש את המאכל כארוחה עיקרית. למאפה גרסאות שונות ומלבד הגרסה הרגילה קיימות גם גרסאות על בסיס גבינה, ביצים, זיתים או צימוקים. ארגנטינה: המאפה נאכל לרוב בתקופת החורף ומכיל עדשים, אך נהוג להכינו גם עם צימוקים, ביצה מבושלת, גבינה מגורדת וזיתים. צ'ילה: המאפה מזכיר את המקור ולעיתים מחליפים את בשר הבקר בעוף. קוסטה ריקה: מאפה הממולא בגבינה, בשר טחון, בצל, צ'ילי מתוק, שום, טימין, חרדל, זיתים, צלפים, אורגנו ועגבניות. פרו: מאפה המכיל שכבות של תפוחי אדמה פרוסים דק שעליהם מוסיפים חלב, ביצים, חמאה וגבינה. אורוגוואי: מאפה המכיל שכבה ראשונה של תפוחי אדמה, לאחר מכן מוסיפים תערובת של ביצים וחלב ומכסים עם שכבה שלישית של תפוחי אדמה וגבינה מגורדת. מדיה וקבצים בנושא פסטל דה פאפה בוויקישיתוף מתכון להכנת פסטל דה פאפה, באתר Paulinacocina מתכון לפסטל דה פאפאס, באתר טעמים מקצה העולם, ‏14 בנובמבר 2019 פשטידת בשר ותפוחי אדמה - פסטל דה פפס, באתר לאכול להרגע להנות - אוכל ובית מיכל וקסמן, חגיגת תפוחי אדמה: הפסטל של סבתא עליזה, באתר ynet, 21 בפברואר 2017
Scary Hours

Scary Hours הוא המיני-אלבום השני של הראפר הקנדי דרייק. הוא יצא לאור ב-19 בינואר 2018 באמצעות חברות התקליטים יאנג מאני אנטרטיינמנט, קאש מאני רקורדס וריפבליק רקורדס. הוא כולל את הסינגל "God's Plan", שהופיע גם באלבום האולפן החמישי של דרייק, Scorpion. המיני-אלבום נחשף לציבור באמצעות הרשתות החברתיות זמן קצר לפני צאתו. חלק שני למיני-אלבום, Scary Hours 2, יצא לאור ב-5 במרץ 2021. החלק השלישי, For All the Dogs Scary Hours Edition, יצא לאור בנובמבר 2023. שני השירים מתוך המיני-אלבום מכרו בכולל 90,000 יחידות שקולות לאלבום בשבוע הראשון לצאתו של המיני-אלבום. מידע על האלבום Scary Hours באתר MusicBrainz האלבום Scary Hours באתר Discogs האלבום Scary Hours באתר אפל מיוזיק האלבום Scary Hours באתר טיידל "Scary Hours — Single". iTunes. נבדק ב-5 ביולי 2018. {{cite web}}: (עזרה) Pass, Shantel (24 בינואר 2018). "ICYMI: Drake Releases Dual Single As Prelude To 'Scary Hours' EP". Saint Heron. נבדק ב-5 ביולי 2018. {{cite web}}: (עזרה) "Drake's 'God's Plan' Debuts at No. 1 on Billboard Hot 100". Billboard. נבדק ב-10 במרץ 2021. {{cite web}}: (עזרה)תחזוקה - ציטוט: url-status (link)
Love Galore

Love Galore הוא שיר של הזמרת האמריקאית סיזה בהשתתפות הראפר האמריקאי טראוויס סקוט. השיר יצא לאור ב-28 באפריל 2017 כסינגל השני מתוך אלבום הבכורה של סיזה, Ctrl. השיר נכתב על ידי השניים לצד המפיקים ThankGod4Cody וקארטר לאנג, וכן נשיא טופ דואוג אנטרטיינמנט טרנס "פאנץ'" הנדרסון. השיר זכה לשבחים נרחבים ממבקרי המוזיקה וקיבל מועמדות בטקס פרסי גראמי לקטגוריית "ביצוע הראפ/שירה הטוב ביותר". סיזה הציגה את השיר לראשונה בהופעה בתוכנית "ג'ימי קימל לייב" בינואר 2017. גרסת האולפן של האלבום פורסמה לראשונה בחשבון הסאונדקלאוד של סיזה ב-27 באפריל 2017, ויום לאחר מכן יצאה להורדה דיגיטלית בחנות האייטונס כסינגל. זה הסינגל השני מתוך האלבום Ctrl, שיצא לאור ב-9 ביוני 2017. בראיון ל-Genius, סיפרה סיזה על טראוויס סקוט: "אני בהחלט מעריצה ענקית של טראוויס. אני חושבת שהוא ממזג את הקו הסופר-דק הזה בין מנגינה וסינקופה לכיס. אני אוהב את החומרים שלו, ואני אוהבת את הבחירות שלו. הוא פשוט מושלם". כדי להגביר את קידום הסינגל לאחר השמעה מוגברת ברדיו הקצבי והאורבני, סיזה ביצעה את השיר ב"טונייט שואו" עם ג'ימי פאלון ב-20 ביולי 2017. היא ביצעה את השיר גם בטקס פרסי ה-BET לשנת 2017 ובסאטרדיי נייט לייב. הווידאו קליפ לשיר, בבימויו של נאביל, הוצג לראשונה ב-27 באפריל 2017. הוא הועלה לערוץ ה-Vevo של סיזה ב-28 באפריל 2017. מידע על היצירה "Love Galore" באתר Discogs מילות השיר "Love Galore" באתר Genius סרטון השיר "Love Galore" באתר יוטיוב "SZA "Love Galore" Official Lyrics & Meaning - Verified". 15 ביוני 2017. נבדק ב-20 ביוני 2017. {{cite web}}: (עזרה) "YouTube". www.youtube.com. "SZA Shares A New Video For "Love Galore," Featuring Travis Scott". The Fader. 27 באפריל 2017. נבדק ב-20 ביוני 2017. {{cite web}}: (עזרה)
מרדף בשידור חי

מרדף בשידור חי (באנגלית: Line of Duty) הוא סרט מותחן פעולה אמריקאי משנת 2019 בבימויו של סטיבן סי מילר. בסרט מככבים ארון אקהרט, קורטני איטון, דיינה מייר, בן מקנזי וג'אנקרלו אספוזיטו. פרנק פני (ארון אקהרט) הוא שוטר לא מוערך. כאשר בתו בת ה-11 של מפקד המשטרה נחטפת, פרנק יוצא למרדף אחר הזמן כדי לנסות ולהציל אותה. אבל כדי למצוא את הבחורה, פרנק יזדקק לעזרתה של אווה ברוקס (קורטני איטון), שערוץ החדשות האינרטנטי שהיא מפעילה משדר בשידור חי כל צעד של פרנק. בזמן שכל העיר צופה, פרנק ואווה מתחרים נגד הזמן ולא רק שהם צריכים להתמודד עם כל מכשול נועז אלא גם אחיו של החוטף שמחפש נקמה. ארון אקהרט – פרנק פני קורטני איטון – אווה ברוקס בן מקנזי – דין קלר ג'אנקרלו אספוזיטו – מפקד המשטרה טום וולק ג'סיקה לו – קלובר דיינה מייר – רות קרטר הצילומים התקיימו בברמינגהאם, אלבמה. "מרדף בשידור חי", במסד הנתונים הקולנועיים IMDb (באנגלית) "מרדף בשידור חי", באתר Rotten Tomatoes (באנגלית) "מרדף בשידור חי", במסד הנתונים הקולנועיים KinoPoisk (ברוסית) "Birmingham is the backdrop in 'Line of Duty' movie trailer". 1 בנובמבר 2019. נבדק ב-29 ביוני 2021. {{cite web}}: (עזרה)
The Weekend

The Weekend הוא שיר של הזמרת האמריקאית סיזה מתוך אלבום הבכורה שלה, Ctrl. השיר יצא לאור ב-26 בספטמבר 2017, כסינגל השלישי מתוך האלבום, באמצעות חברות התקליטים טופ דואוג אנטרטיינמנט ו-RCA רקורדס. את השיר כתבה סיזה לצד המפיק ThankGod4Cody, שדגם בשיר את "Set the Mood (Prelude)" מתוך FutureSex/LoveSounds של ג'סטין טימברלייק, שנכתב על ידי טימברלייק, טימבלנד ודנג'ה, שזכו גם הם לקרדיט כתיבה בשיר. השיר הוא שיר R&B עכשווי ונאו סול שמשתמש בקו סינתיסייזר, היי-האטים, תופים ודגימה ווקאלית בעלת פיץ' גבוה. בשיר סיזה שרה על היותה המאהבת של בן זוגה ביודעין, ומשווה את עצמה לסוף השבוע. השיר הגיע למקום ה-29 במצעד הבילבורד הוט 100, ובכך הפך לשיר המצליח ביותר של סיזה במצעד עד לכניסתו של "I Hate U" למקום השביעי בשנת 2022. הוא עמד גם בצמרת מצעד שירי ה-R&B וזכה בתואר הפלטינה מאיגוד תעשיית ההקלטות האמריקאי ב-1 במרץ 2018. בנוסף, זכה השיר במועמדות לפרס גראמי בקטגוריית "ביצוע ה-R&B הטוב ביותר". הווידאו קליפ לשיר צולם באוגוסט 2017 ובוים על ידי הזמרת-יוצרת האמריקאית סולאנז' נואלס. הוא פורסם בערוץ ה-Vevo של סיזה ב-22 בדצמבר 2017. נכון לדצמבר 2022, הוא זכה למעל ל-36 מיליון צפיות. ב-15 בדצמבר 2017 יצאה להורדה הדיגיטלית והסטרימינג גרסת רמיקס לשיר מאת התקליטן הסקוטי קלווין האריס בשם "The Weekend (Funk Wav Remix)". מילות השיר "The Weekend" באתר Genius סרטון השיר "The Weekend" באתר יוטיוב SZA (2017-07-09). "My man is MY man Is YOUR man heard thts HER man too : thts 3 women ..Not two. all getting played. one opted out. No side chick .Sorry lol". Twitter (באנגלית). נבדק ב-2020-02-21.{{cite web}}: תחזוקה - ציטוט: url-status (link) Anderson, Trevor (28 בדצמבר 2017). "SZA Scores First No. 1 on Hot R&B Songs Chart With 'The Weekend'". Billboard. נבדק ב-20 בפברואר 2018. {{cite journal}}: (עזרה) "SZA's 'The Weekend' Goes Platinum". Rap-Up. 9 בנובמבר 2017. נבדק ב-20 בפברואר 2018. {{cite journal}}: (עזרה) Lamarre, Carl (8 בנובמבר 2017). "SZA's 'The Weekend' Goes Platinum, Thanks Fans For 'Best Bday Gift Ever'". Vibe. נבדק ב-20 בפברואר 2018. {{cite web}}: (עזרה) "60th GRAMMY Awards: Full Nominees List". The Recording Academy. 28 בנובמבר 2017. נבדק ב-28 בנובמבר 2017. {{cite web}}: (עזרה) Nevis, Jake (29 בינואר 2018). "Grammys awards 2018: full list of winners". The Guardian. נבדק ב-20 בפברואר 2018. {{cite news}}: (עזרה) Wicks, Amanda (22 בדצמבר 2017). "SZA Shares New Solange-Directed "The Weekend" Video: Watch". Pitchfork. נבדק ב-20 בפברואר 2018. {{cite web}}: (עזרה) SZA - The Weekend (Official Video), סרטון בערוץ "SZAVEVO", באתר יוטיוב (אורך: 04:09) SZA & Calvin Harris – The Weekend (Funk Wav Remix) (באנגלית), נבדק ב-2020-02-21
בית הקברות היהודי של קורו

בית הקברות היהודי של קורו שוכן בעיר סנטה אנה דה קורו שבחופה הצפוני של ונצואלה. הוא אחד מבתי הקברות היהודיים העתיקים ביותר ביבשת אמריקה שעודם פעילים. בשנת 1824 היגרה לקורו קבוצה של יהודים ממוצא ספרדי ופורטוגזי מהמושבה ההולנדית באי קוראסאו. ב-1832 רכשו בני הזוג יוסף קוריאל ודבורה לוי מדורו חלקת קרקע כדי לקבור בה את בתם חנה. האתר שכן בזמנו מחוץ לתחומי העיר והוא כלול כיום בתוכה. באתר מצויות כיום מצבות מרשימות, שהן מזכרת מן הימים שבהם פרחה בעיר הקהילה היהודית כתוצאה מהמסחר עם איי האנטיליים ההולנדיים. יש בו כ-30 מצבות יהודיות וכן מצבות של לא יהודים. השמות המופיעים על גבי המצבות הם של משפחות יהודיות בעלות מעמד - פונסקה, צ'ומסיירו, קפרילס, מדורו וקוריאל. בין האישים שנקברו במקום היה המשורר אליאס דוד קוריאל (אנ'). בשנות ה-70 שוקם בית הקברות בסיועם של ארגון תפארת ישראל של יהודי המדינה (אנ') ושל הממשלה המרכזית. מאז 2005 נמצאת העיר קורו כולה ברשימת אתרי המורשת העולמית בסיכון עקב גשמי זעף, שהעמידו בסכנה את כל האתרים ההיסטוריים בה. עבודות שיקום נוספות נועדו להתחיל בבית הקברות בשנת 2009. מדיה וקבצים בנושא בית הקברות היהודי של קורו בוויקישיתוף בית הקברות, באתר esefarad (בספרדית) בית הקברות באתר Coroweb, מאורכב באתר Web Archive (בספרדית) על בית הקברות, באתר Jewish Graveyard Rabbit, מאורכב באתר Web Archive (באנגלית)
תאונת הדרכים בצומת להבים

תאונת הדרכים בצומת להבים היא תאונת דרכים שהתרחשה ב-3 בפברואר 2015 בכביש 31 בצפון הנגב, סמוך לצומת להבים. משאית שהובילה שני טרקטורים התחככה באוטובוס ומחרשת אחד הטרקטורים (קלטרת) חדרה לתוך האוטובוס, קרעה את צדו וגרמה לפגיעה המונית. האוטובוס הסיע נשים בדואיות בחזרה לבתיהן בתל שבע וכסייפה מתפילה במסגד אל-אקצא. בתאונה נהרגו שמונה נשים, אחת נפצעה באורח אנוש וכמה עשרות במצב קל-בינוני. כל ההרוגות היו תושבות תל שבע שחזרו מתפילה בירושלים. 7 שנים לאחר התאונה, בספטמבר 2022 הורשע נהג המשאית בגרימת מוות ברשלנות. ב-2024 נדחה ערעורו של נהג המשאית ועונשו הושאר על כנו - 8 שנות מאסר. גיל מלמד, ‏יש מה להסתיר? המשטרה לא מפרסמת את דוח התאונה בלהבים, באתר מעריב אונליין, 10 במאי 2015 אילנה קוריאל וכתבי ynet‏, 8 הרוגות ו-29 פצועות בתאונת אוטובוס בדרום, באתר ynet, 3 בפברואר 2015 תמיר סטיימן, ‏התאונה שגבתה את חייהן של 8 נשים: נהג המשאית הורשע בגרימת מוות ברשלנות, באתר ‏מאקו‏, 13 בספטמבר 2022 בית המשפט התיר על כנו מאסר של 7 שנים נגד נהג שגרם למותן של 8 נשים באתר פרקליטות המדינה.
פיגוע הירי בנגוהות

פיגוע הירי בנגוהות היה פיגוע ירי שבוצע על ידי מוחמד חמדאן בהתנחלות נגוהות שבהר חברון בליל ראש השנה תשס"ד, 26 בספטמבר 2003. בליל ראש השנה, 26 בספטמבר, בסביבות השעה 21:15, חדר המחבל מוחמד חמדאן ליישוב נגוהות כשהוא חמוש ברובה M-16, הגיע לקרוואן של איל ושרה יברבוים, שישבו עם אורחים לסעודת החג, ונקש בדלת. אי־הזדהותו של חמדאן בדלת העלתה חשד בקרב המסובים, הם לא פתחו לו ואיל ניגש לדלת עם נשק דרוך ונעל אותה. חמדאן ירה מבעד לדלת, וכתוצאה מכך נהרגו איל יברבוים ושקד אברהם, תינוקת בת חצי שנה של האורחים, וכן נפצעו קל שני אנשים נוספים. אחד מהאורחים פתח במרדף אחר חמדאן עם נשקו האישי, ואילו חמדאן המשיך לירות על בתים נוספים ביישוב תוך כדי מנוסתו. לאחר מספר דקות, נורה חמדאן על ידי חייל מילואים ששירת במקום ונהרג. לשניים מחברי הכוח שהרג את המחבל הוענק צל"ש מפקד האוגדה: סא"ל חיים שצ'ופק וסמל בן ציון ורון. ארגון הג'יהאד האסלאמי הפלסטיני נטל אחריות לפיגוע. מוחמד חמדאן היה מוסלמי בן 21 מהכפר ח'רבת אל-טבקה שבדרום הר חברון. חודשיים לפני הפיגוע שוחרר חמדאן מהכלא הישראלי, בו היה אסור במשך כ-14 חודשים בעוון תכנון פיגועים עבור הפת"ח. מבצע הפיגוע בנגוהות שוחרר לפני חודשיים מהכלא, באתר וואלה, 28 בספטמבר 2003 דף לזכר איל יברבוים, ב"לעד" – אתר לזכר האזרחים חללי פעולות האיבה דף לזכר שקד אברהם, ב"לעד" – אתר לזכר האזרחים חללי פעולות האיבה אפרת וייס, בערב ראש השנה: שניים נרצחו בנגוהות, בהם תינוקת, באתר ynet, 27 בספטמבר 2003 הצל"ש שהוענק לסא"ל חיים שצ'ופק, מתוך אתר הגבורה הצל"ש שהוענק לסמל בן ציון ורון, מתוך אתר הגבורה ארנון רגולר, נדב שרגאי ומאת עמוס הראל, המחבל שרצח 2 בנגוהות שוחרר ממעצר לפני חודשיים, באתר הארץ, 29 בספטמבר 2003
פילמוגרפיה

פילמוגרפיה היא רשימה של סרטי קולנוע הקשורים יחדיו לפי אחד או יותר קריטריונים. לדוגמה: פילמוגרפיה של קריירת שחקנית או שחקן, היא רשימת הסרטים שבהם הופיעו. פילמוגרפיה של במאי קולנוע היא רשימת הסרטים שאותו במאי מסוים ביים, ואפשר גם להיות יותר מפורטים ולהתייחס לרשימה חלקית המתמקדת בז'אנר מסוים מתוך בסרטיו לדוגמה פילמוגרפית סרטי האימה שביים. המונח, אשר נמצא בשימוש לפחות משנת 1957, הופיע לראשונה במילון ובסטר לשפה האנגלית, ומבוסס על מונח אחר "ביבליוגרפיה" שהיא רשימה של ספרים. רשימות פילמוגרפיות נבדלות מאוד מהמושגים "סינמטוגרפיה" ו"וידאוגרפיה" (אנ'), המתייחסים לתהליכים עצמם בקולנוע ובמקום זאת מקבילים לצילום. פילמוגרפיות אינן חייבות להיות מוגבלות לאנשים מסוימים, לדוגמה, ישנן גם פילמוגרפיה של ז'אנרים (סוגות).
Luv Is Rage 2

Luv Is Rage 2 הוא אלבום הבכורה של הראפר האמריקאי ליל עוזי ורט. האלבום יצא לאור ב-25 באוגוסט 2017, באמצעות חברות התקליטים ג'נריישן נאו ואטלנטיק רקורדס, לאחר דחיות מרובות. האלבום הוא המשך למיקסטייפ הבכורה המסחרי של ליל עוזי ורט, Luv Is Rage משנת 2015, וכן ל-Luv Is Rage 1.5 משנת 2017, הכולל בתוכו שירים שלבסוף לא נכללו באלבום. האלבום מכיל הופעות אורח של דה ויקנד ופארל ויליאמס. Luv Is Rage 2 נתמך על ידי שלושה סינגלים: "XO Tour Llif3",‏ "The Way Life Goes" ו-"Sauce It Up". הראשון זכה להצלחה מסחרית יוצאת דופן, כשהגיע למקום השביעי במצעד הבילבורד הוט 100 וחצה את רף מיליארד ההשמעות בספוטיפיי. האלבום עצמו הגיע היישר אל המקום הראשון במצעד הבילבורד 200, עם 135,000 יחידות שקולות לאלבום בשבוע הראשון לצאתו, מתוכן 28,000 מכירות טהורות, וזכה לביקורות חיוביות מרוב מבקרי המוזיקה. מידע על האלבום Luv Is Rage 2 באתר MusicBrainz האלבום Luv Is Rage 2 באתר Discogs "Lil Uzi Vert Continues To Tease 'Luv Is Rage 2'". HotNewHipHop. ארכיון מ-2 במרץ 2018. נבדק ב-2 במרץ 2018. {{cite web}}: (עזרה) "Lil Uzi Vert Reveals 'Luv Is Rage 2' Mixtape Is on the Way". HipHopDX. ארכיון מ-2 במרץ 2018. נבדק ב-2 במרץ 2018. {{cite web}}: (עזרה) "Stream Lil Uzi Vert's EP 'Luv Is Rage 1.5'". Rap-Up. 27 בפברואר 2017. נבדק ב-7 בפברואר 2018. {{cite web}}: (עזרה) "Lil Uzi Vert Previews Maaly Raw Collab From "LUV Is Rage 2"". HotNewHipHop. 9 ביולי 2017. נבדק ב-7 בפברואר 2018. {{cite web}}: (עזרה) "Lil Uzi Vert - Chart history". Billboard. נבדק ב-11 במאי 2017. {{cite web}}: (עזרה) Caulfield, Keith (3 בספטמבר 2017). "Lil Uzi Vert's 'Luv Is Rage 2' Debuts at No. 1 on Billboard 200 Albums Chart". Billboard. ארכיון מ-4 בספטמבר 2017. נבדק ב-4 בספטמבר 2017. {{cite journal}}: (עזרה) "Reviews for Luv Is Rage 2 by Lil Uzi Vert". Metacritic. ארכיון מ-17 בספטמבר 2017. נבדק ב-12 בספטמבר 2017. {{cite web}}: (עזרה) Billboard 200 Albums, Billboard, ‏2023 (באנגלית אמריקאית)
Summer Sixteen

Summer Sixteen הוא סינגל של הראפר הקנדי דרייק, שיצא כדי לקדם את אלבום האולפן הרביעי שלו, Views, אף על פי שלא נכלל באלבום. השיר הושמע בבכורה ברדיו OVO סאונד ויצא להורדה דיגיטלית ב-30 בינואר 2016. הוא הופק על ידי 40, בוי-1דה וקוביטס. הוא מכיל קולות של די ג'יי חאלד שלא זכו לקרדיט. השיר מכיל דגימה מואטת של השיר "Glass Tubes" בביצוע בריאן בנט. הגרפיקה לסינגל עוצבה על ידי פיליפ פגובסקי, מעצב הלוגו של קום דה גרסון. השיר התפרש כשיר דיס נגד הראפר האמריקאי מיק מיל. "Summer Sixteen" נכנס למצעד הבילבורד הוט 100 במקום השישי בשבוע של 20 בפברואר 2016, ומכר 216,000 הורדות בשבוע הראשון שלו; כמות זו הפכה לגדולה ביותר בקריירה של דרייק בשבוע הראשון. עד 26 במרץ 2016, השיר מכר 358,032 עותקים בארצות הברית. מידע על היצירה "Summer Sixteen" באתר Discogs Walker, Angus (30 בינואר 2016). "Drake - Summer Sixteen > Stream [New Song". www.HotNewHipHop.com. נבדק ב-31 בינואר 2016. {{cite web}}: (עזרה) "Summer Sixteen - Single by Drake on iTunes". iTunes Store. 30 בינואר 2016. נבדק ב-31 בינואר 2016. {{cite web}}: (עזרה) "They don't want us to have a bigger pool than Kanye". נבדק ב-1 ביולי 2016. {{cite web}}: (עזרה) "[Produced by Noah "40" Shebib, Boi-1da, Brian Bennett & Cubeatz]". נבדק ב-1 ביולי 2016. {{cite web}}: (עזרה) "The Single Artwork for Drake's "Summer Sixteen" Was Designed by the Artist Behind the COMME des GARÇONS Play Logo". Complex. נבדק ב-31 בינואר 2016. {{cite web}}: (עזרה) Smith, Trevor. "Drake amasses biggest sale week". Hotnewhiphop. נבדק ב-8 בפברואר 2016. {{cite web}}: (עזרה) Johnson, Cherise (27 במרץ 2016). "Hip Hop Single Sales: Rihanna, G-Eazy & Kevin Gates". HipHopDX. נבדק ב-27 במרץ 2016. {{cite journal}}: (עזרה)
ניק שולמן

ניק שולמן (באנגלית: Nick Schulman; נולד ב-18 בספטמבר 1984) הוא שחקן ופרשן פוקר יהודי אמריקאי אשר זכה בחמישה צמידי אליפות העולם בפוקר, בסבב הפוקר העולמי ובגביע סבב טריטון. שולמן החל לשחק פוקר ב-2002 והתמקד במשחקי כסף. בנובמבר 2005 נכנס לכסף לראשונה בטורניר פוקר, כאשר זכה בטורניר המרכזי בסבב הפוקר העולמי שהתקיים בקונטיקט, ובגיל 21 הפך לשחקן הצעיר ביותר אשר זכה בטורניר המרכזי במסגרת הסבב. שנתיים לאחר מכן סיים במקום השני באותו הטורניר. ב-2009 זכה שולמן בצמיד אליפות העולם בפוקר הראשון שלו, כאשר ניצח בטורניר Deuce to Seven. ב-2012 זכה בצמיד השני שלו, כאשר ניצח באותו הטורניר. את הצמיד השלישי שלו זכה בטורניר Omaha Hi-Lo ב-2019. מיקום השיא שלו בטורניר המרכזי של אליפות העולם בפוקר היה ב-2020, כאשר סיים במקום ה-55 בטורניר שהתקיים באופן מקוון בעקבות מגפת הקורונה. ב-2023 השלים זכייה בצמיד רביעי, כאשר ניצח את טורניר ה-Seven Card Stud. ב-2024 זכה בצמיד החמישי שלו והראשון בטורניר טקסס הולדם, כשניצח את טורניר ה-25 אלף דולר היי רולר. נכון ליוני 2024, שולמן זכה בסך של כ-20.2 מיליון דולר מטורנירי פוקר, כשמתוכם כ-8 מיליון דולר בסבב אליפות העולם וכ-3.7 מיליון דולר בסבב הפוקר העולמי. שולמן משתתף כפרשן קבוע בשידורי אליפות העולם בפוקר, וסבבים שונים ב-PokerGO. ב-2019 חלה סערה בעקבות דבריו ששחקן אשר רוצה להשתפר בפוקר לא צריך לראות את האירוע המרכזי, ובעקבות כך ESPN הורידו אותו מהמשך שידור הטורניר. בסבב של 2020 חזר לפרשן כרגיל. בתחילת 2023 פורסם ששולמן יחליף את גייב קפלן כפרשן הראשי של High Stakes Poker לצידו של איי. ג'יי. בנזה. מדיה וקבצים בנושא ניק שולמן בוויקישיתוף ניק שולמן, ברשת החברתית אקס (טוויטר) ניק שולמן, באתר The Hendon Mob ניק שולמן, באתר Global Poker Index ניק שולמן, באתר אליפות העולם בפוקר ניק שולמן, באתר סבב הפוקר העולמי ניק שולמן, באתר סבב טריטון The Kid is Flu$h - 21yr. Old Shark Rakes in $2M at First Poker Fest, באתר ניו יורק פוסט, ‏20 בנובמבר 2005 (באנגלית) WPT champ wins first bracelet, באתר ESPN, ‏14 ביוני 2009 (באנגלית) Event #65: $10,000 Pot-Limit Omaha Hi-Lo 8 or Better Championship | 2019 World Series of Poker, באתר PokerNews,‏ 1 ביולי 2019 (באנגלית) Dan O'Hair,‏ Nick Schulman Wins Event #9: Seven Card Stud For Fourth WSOP Bracelet ($110,800), באתר PokerNews,‏ 5 ביוני 2023 (באנגלית) Connor Richards,‏ Nick Schulman Wins Fifth WSOP Bracelet in $25K High Roller ($1,667,842), באתר PokerNews,‏ 12 ביוני 2024 (באנגלית) Ben Saxton,‏ Nick Schulman Addresses Commentating Controversy After Finishing Third in the 100K High Roller, באתר PokerNews,‏ 13 ביולי 2019 (באנגלית) Jon Sofen,‏ Nick Schulman Shines as Kaplan's Replacement on New Episode of High Stakes Poker, באתר PokerNews,‏ 1 בפברואר 2023 (באנגלית)